b'\n_START_ARTICLE_\n\xc5\xbdupnija Gornja Radgona\n_START_SECTION_\nZgodovina\n_START_PARAGRAPH_\nLeta 896 v predmad\xc5\xbearski dobi je nastala pra\xc5\xbeupnija Radgona, leta 1185 pa je v listinah omenjen tudi \xc5\xbeupnik Markvard. Sede\xc5\xbe pra\xc5\xbeupnije je bila cerkev na grajskem gri\xc4\x8du._NEWLINE_\xc5\xbdupnija je bila ustanovljena 22. maja 1811 (prvotno ime Sv. Peter na Grisu pri Radgoni) z odcepitvijo od \xc5\xbeupnije Radgona. Njen prvi \xc5\xbeupnik je bil Urban Abraham (1812-1818). 20. oktobra 1890 je bila zgrajena \xc5\xbeupnijska cerkev sv. Petra - glavni sakralni objekt \xc5\xbeupnija, kot obstaja \xc5\xa1e danes. Med desetdnevno vojno je srbska vojska s tanki po\xc5\xa1kodovala streho zvonika._NEWLINE_Do 7. aprila 2006, ko je bila ustanovljena \xc5\xa1kofija Murska Sobota, je bila \xc5\xbeupnija del Pomurskega naddekanata, ki je bila del \xc5\xa1kofije Maribor._NEWLINE_11. maja 2011 je \xc5\xbeupnija praznovala 200-letnico obstoja. Obletnica je bila obele\xc5\xbeena z duhovno obnovo, predavanji, izdajo zbornika ter slovesno ma\xc5\xa1o 22. maja istega leta, ki jo je vodil sobo\xc5\xa1ki \xc5\xa1kof dr. Peter \xc5\xa0tumpf.'